Archaefructus
Store norske leksikon,Realfag,Paleontologi,Planter
Archaefructus er en fossil, utdødd planteslekt av vannlevende frøplanter som levde tidlig i kritt-perioden, for omtrent 125 millioner år siden. Archaefructus er et av de tidligste funnene vi har av dekkfrøete planter (se også nakenfrøete planter).
Systematikk Systematisk plassering av slekten er usikker, men de har blitt tolket som en basal gruppe dekkfrøete planter, eller alternativt at de er nærmere i slekt med ordenen Nymphaeales (samme orden som vannliljer). Beskrivelse Archaefructus har store frø og strukturer som er tolket som kronblader, og plantens anatomi er tolket som at den har hann-, og hunnblomster plassert hver for seg på stengelen. I så fall stemmer plasseringen nær vannliljene. En alternativ tolkning er at den lange stilken har reproduksjonsorganene (fruktblad og pollenblad) som ligger langt fra hverandre. I så fall er den en primitiv dekkfrøet plante. Funn Archaefructus er påvist i Yixian-formasjonen i Liaoning, Kina. I samme avsetninger finnes mengder med andre fossiler, både planter og dyr. Eksempler er planten Leefructus, mygg , dinosaurer, skilpadder og tidlige fugler. Les mer i Store norske leksikon fossiler dekkfrøete planter